Kako sigurno izbeći srčana oboljenja
Žene koje su održavale zdravu telesnu težinu kroz ishranu i vežbanje i nisu pušile, umanjile su rizik od iznenadne smrti za više od 92%
Iznenadan prestanak rada srca može da se dogodi svakome, mladjim i starijim osobama podjednako. To nije srčani napad. U pitanju je mehanički problem kada srce jednostavno prestane da otkucava. Bez hitne medicinske pomoći, većina ljudi koje pogodi, umire za nekoliko minuta. Srčana oboljenja su glavni razlog za iznenadan prestanak rada srca. Abnormalno lupanje srca takodje povećava rizik. Godine takodje imaju uticaj. Kao i gojaznost i nedovoljno vežbanje. Iako žene imaju isti rizik kao i muškarci za srčana oboljenja, one su sklonije odlaganju posete lekaru ili odlasku u bolnicu. Stefani Kjuvi je istraživač u Brigam bolnici u Bostonu. Ona je jedna od autorki studije koja je 26 godina pratila više od 80 hiljada žena. , kaže Kjuvi. Učesnici studije su izveštavali o svojim navikama pušenja, vežbanja i ishrane. Medju ženama koje su volontirale u studiji, bilo je onih koje su imale srčana oboljenja i onih koje nisu. Kjuvi kaže da su rezultati bili dosledni u obe grupe. Medjutim, studija je ustanovila da su žene, koje su održavale zdravu telesnu težinu kroz ishranu i vežbanje i nisu pušile, umanjile rizik od iznenadne smrti za više od 92 odsto. Poruka je jasna, jesti mnogo voća i povrća i redovno vežbati. Lekari obično preporučuju pet do devet obroka dnevno. A, vežbanje? Doktor Pol Tompson, kardiolog, tvrdi da vrsta vežbanja nije važna. , objašnjava dr Tompson iz bolnice u Hartfordu. U Sjedinjenim Državama, iznenadan prestanak rada srca uzrokuje više od 300 hiljada smrtnih slučajeva godišnje. Svetska zdravstvena organizacija navodi da je sa srčanim oboljenja povezano više od 15 miliona smrtnih slučajeva ili oko 30 odsto ukupnog broja na svetu, svake godine. Ako javne inicijative utiču na smanjenje faktora rizika za srčana oboljenja, lekari kažu da bi broj ljudi koji umiru od iznenadnog prestanka rada srca i drugih srčanih oboljenja takodje trebalo da se smanji. Studija je objavljenja u časopisu Američkog medicinskog udruženja.